158 A Simplicia rectális Ev. tömeges fellépése. 



pasztaltam itt is: a föld itt is feketéllett a „máktól" s úgy her- 

 nyók mint bábok oly nagy mennyiségben hulltak alá, mint az 

 első udvaron. 



Megjegyzem egyébiránt, hogy az összes hernyók színe nem 

 volt világos zöldesbe játszó sárgás-szürke vagy földszínű, mint azt 

 leírója állítja 1 ), hanem kivétel nélkül szürke és meglehet, hogy ezt 

 a színelváltozást a szarsz táplálék okozta, mert azok, melyeket 

 friss lombbal tápláltam, némi zöldes színt öltöttek. Egyébként is 

 Németországon a hernyónak életmódja a magyarországitól úgylát- 

 szik kissé elüt, ha ugyanis megfigyelője nem tévedett; mert állítólag 

 ott az augusztusban petéből kikelt hernyó kitelel és május végén 

 bábozva, július közepén fejlődik lepkévé; a lepke úgy mint a her- 

 nyó csak egy ivadékú. 



De hagyjuk most a hernyót és foglalkozzunk a lepkének má- 

 sodik s illetve harmadik ivadékával. Miként már fentebb említettem, 

 a második ivadék igen nagy számban kelt ki nálam, még pedig 

 csaknem az egész juliushó folyamán. 



Mivel igen nagy készletem volt, a rectalis-ügy csaknem végét 

 érte volna, ha véletlenül egyik budapesti barátom nem jön ki hoz- 

 zám két heti üdülésre. Ősi szokás szerint a vendégnek megmu- 

 tatják a helynek nevezetességeit, hogy tartózkodását minél kelle- 

 metesebbé tegyék. Minthogy azonban Sziget-Csép nevezetességei 

 a szép szőlők és a tömérdek rectalis-hernyó bemutatásával ki 

 voltak merítve, augusztus 24-én kocsin kis kirándulásra indultunk 

 a szomszéd falvakba, t. i. Szent-Mártonba és Sziget-Újfaluba. 



Szent-Mártonban legelőször is a vendéglőbe tértünk be, hogy 

 vendégemnek alkalma legyen, ennek a vidéknek a homoki vinkóját 

 is megizlelni. Mialatt a pinczéből felhozták a bort, a tag udvaron 

 levő sátort kerestem fel. Egy pillantás a földre meggyőzölt arról, 

 hogy a rectális -hernyó itt is épen oly nagy mennyiségben fordul elő, 

 mint odahaza. Különbség csak abban mutatkozott, hogy a hernyók 

 átlag csak félig voltak kifejlődve, sok még annyira sem. Hogy pedig 

 ezek a hernyók a száraz lombon ktünően táplálkoztak, annak leg- 

 jobb bizonyítéka az, hogy csakhamar kénytelenek voltunk elhagyni 

 a sátort, mely alatt részünkre terítettek, mert a terítő egy-kettőre 

 tele volt hintve fekete porral. Mielőtt távoztunk volna, vittem kis 

 dobozban néhány hernyót. 



Sziget-Újfalu felé tartva, utunk itt is először a vendéglőbe 

 vitt, hogy vacsorát rendeljünk. Fölösleges ismétlés lenne, ha a her- 



')Fuchs A. Stett. ent. Zeit. 1883. 2^4. 1. 



